CELEX: 62011CN0499
Language: lt
Date: 2011-09-27 00:00:00
Title: Byla C-499/11 P: 2011 m. rugsėjo 27 d. The Dow Chemical Company, Dow Deutschland Inc., Dow Deutschland Anlagengesellschaft mbH, Dow Europe GmbH pateiktas apeliacinis skundas dėl 2011 m. liepos 13 d. Bendrojo Teismo (pirmoji kolegija) priimto sprendimo byloje T-42/07 The Dow Chemical Company ir kiti prieš Europos Komisiją

3.12.2011   
            
            
               LT
            
            
               Europos Sąjungos oficialusis leidinys
            
            
               C 355/11
            
         2011 m. rugsėjo 27 d.The Dow Chemical Company, Dow Deutschland Inc., Dow Deutschland Anlagengesellschaft mbH, Dow Europe GmbH pateiktas apeliacinis skundas dėl 2011 m. liepos 13 d. Bendrojo Teismo (pirmoji kolegija) priimto sprendimo byloje T-42/07 The Dow Chemical Company ir kiti prieš Europos Komisiją
   
   (Byla C-499/11 P)
   2011/C 355/18
   Proceso kalba: anglų
   
      Šalys
   
   
      Apeliantės: The Dow Chemical Company, Dow Deutschland Inc., Dow Deutschland Anlagengesellschaft mbH, Dow Europe GmbH, atstovaujamos Rechtsanwalt D. Schroeder, Rechtsanwalt T. Kuhn, Advocat T. Graf
   
      Kita proceso šalis: Europos Komisija
   
      Apeliančių reikalavimai
   
   
               —
            
            
               
                  Dow Chemical Company Teisingumo Teismo prašo panaikinti Bendrojo Teismo sprendimą byloje T-42/07, kiek jame atmestas jos prašymas panaikinti 2006 m. lapkričio 29 d. Komisijos sprendimo byloje COMP/F/38.638 dalį, susijusią su ja.
            
         
               —
            
            
               
                  Dow Chemical Company Teisingumo Teismo prašo panaikinti 2006 m. lapkričio 29 d. Komisijos sprendimo byloje COMP/F/38.638 dalį, susijusią su ja.
            
         
               —
            
            
               Visos apeliantės Teisingumo Teismo prašo panaikinti Bendrojo Teismo sprendimą byloje T-42/07, kiek jame atmestas jų prašymas iš esmės sumažinti jiems skirtas baudas.
            
         
               —
            
            
               Visos apeliantės Teisingumo Teismo prašo iš esmės sumažinti jiems skirtas baudas.
            
         
               —
            
            
               Visos apeliantės Teisingumo Teismo prašo
               
                           —
                        
                        
                           nurodyti Komisijai padengti su šia byla susijusias apeliantų patirtas teisines ir kitokias išlaidas; ir
                        
                     
                           —
                        
                        
                           imtis kitų priemonių, kurios, Teisingumo Teismo manymu, yra reikiamos.
                        
                     
         
      Apeliacinio skundo pagrindai ir pagrindiniai argumentai
   
   Apeliacinį skundą sudaro keturi pagrindai. Pirmuoju pagrindu nurodoma, jog Bendrasis Teismas padarė teisės klaidą, kai manė, kad Komisija neturi tinkamai pasinaudoti savo diskrecija ir kai neatliko viso masto teisminės kontrolės Komisijos naudojimosi diskrecija pripažįstant Dow Chemical Company atsakomybę atžvilgiu. Antruoju pagrindu nurodoma, kad Bendrasis Teismas padarė teisės klaidą diferencijuoto požiūrio į pradines baudas atžvilgiu. Trečiuoju pagrindu nurodoma, jog Bendrasis Teismas padarė teisės klaidą, kai patvirtino, kad Komisija turėjo teisę atsižvelgti į Dow Chemical Company apyvartą. Ketvirtuoju pagrindu nurodoma, jog Bendrasis Teismas padarė teisės klaidą, kai patvirtino, kad atgrasymo tikslais taikydama dauginimo koeficientą Komisija nediskriminavo.